মেসির মতো খেলোয়াড় থাকার পরও আর্জেন্টিনা সাফল্য পাচ্ছে না। এর দায় মেসি নয়, আর্জেন্টিনা দলের ওপর দিচ্ছেন ম্যারাডোনা। আর এ কারণেই চাইছেন মেসি আর কখনো আর্জেন্টিনার পক্ষে না খেলুক, ‘আমি চাই সে একদিন আমাদের বলুক, “সবাই গোল্লায় যাও।” কারণ, আমরা বিশ্ব সেরা হতে পারিনি এটা ওর দোষ না। হ্যাঁ, আমরা সবাই আশা করেছিলাম। কিন্তু যখন আমি রেস ট্র্যাকে যান তখন আশা করবেনই যে আপনার ঘোড়া জিতুক কিন্তু সে অষ্টম (সবার শেষে) হলো। ফর্মুলা ওয়ানে ভেত্তেলের ইঞ্জিন দারুণ তবু হ্যামিল্টন (লুইস) জয় পায়। বর্তমানে জাতীয় দল আমার কিংবা মানুষকে কোনো আনন্দ দেয় না। আমরা সেই আবেদন হারিয়ে ফেলেছি, সেই আবেগ। নিকারাগুয়া কিংবা মাল্টার বিপক্ষেও এরা খেলতে পারে না। আমাদের সব গৌরব আস্তাকুঁড়ে ফেলে দিচ্ছি।’